જન્મકુંડળીમાં ચંદ્ર તથા મંગળનો યોગ લક્ષ્મીયોગનું નિર્માણ કરે છે, જેમની કુંડળીમાં ચંદ્ર તથા મંગળ સ્વરાશિ, પોતાની મિત્રરાશિ અથવા પોતાની ઉચ્ચ અવસ્થામાં હોય તો જાતક અપાર ધન-સંપત્તિનો સ્વામી બને છે, પરંતુ જેમની રાશિ વૃશ્ચિક હોય અને તેમની કુંડળીમાં આ યોગ હોય તો લક્ષ્મીયોગનો પ્રભાવ ઓછો થઈ જાય છે, તેનું કારણ ચંદ્રની નીચ રાશિ વૃશ્ચિક છે. બરાબર આ જ રીતે જેમની કુંડળીમાં ચંદ્ર વૃષભ રાશિનો હોય અથવા જેમની વૃષભ રાશિ હોય અને તેમની કુંડળીમાં ચંદ્ર તથા મંગળનો લક્ષ્મીયોગ હોય તેઓ ચોક્કસ ધનવાન બને છે. તેઓ પોતાની જિંદગીમાં સૌથી વધારે ધન ચંદ્ર અને મંગળની મહાદશામાં કમાશે. જે લોકોની જન્મકુંડળીમાં આ મહાદશા બાળપણમાં જ વીતી ચૂકી હોય તેમણે ધનપ્રાપ્તિ તેમના શુભ ગોચર અને આ ગ્રહોના મિત્ર ગ્રહોની મહાદશા જ્યારે પ્રત્યંતર દશા આવશે ત્યારે ધન અવશ્ય કમાશે.